แบงก์โน้ตส์
เชียร์เพื่อน
21 ส.ค. 2554

เชียร์เพื่อน
ใครจะไปนึกว่า โดมินิก สเตราคานห์ ผู้อำนวยการกองทุนการเงินระหว่างประเทศ หรือไอเอ็มเอฟอันทรงเกียรติ จะก่อคดีสะท้านโลกด้วยการลวนลามผู้หญิงจนต้องกระเด็นลงจากเก้าอี้เอ็มดีไอเอ็มเอฟ
ว่าแล้วรักษาการขุนคลังของไทย กรณ์ จาติกวณิช ก็ฉวยจังหวะส่งอีเมลไปถึง รมว.คลังสิงคโปร์ เชียร์ให้เป็นตัวแทนจากชาติเอเชียสมัครชิงเก้าอี้ผู้อำนวยการไอเอ็มเอฟซะเลย เพื่อประโยชน์ของเศรษฐกิจอาเซียนที่กำลังเติบโต และโครงสร้างเศรษฐกิจโลกที่เปลี่ยนแปลงเศรษฐกิจของกลุ่มอาเซียนและกลุ่มประเทศเกิดใหม่ ให้มีการเติบโตสูงกว่าหน้าเดิมๆ
นอกจากนี้ ยังเห็นว่า รมว.คลังสิงคโปร์ มีความรู้ความสามารถไม่แพ้คนอื่น ก็อยากให้ลงสมัคร จะชูมือเชียร์ให้สุดใจ หวานกันอย่างนี้ไม่ลงน่าเสียดายนะขอรับ
เนื่องจากโครงสร้างเศรษฐกิจโลกเปลี่ยนไป เศรษฐกิจในประเทศเอเชียมีความสำคัญมากขึ้นทั้งนี้ หลังจากเกิดเหตุการณ์ ได้ส่ง อีเมลล์ไปยังรมว.คลัง ของประเทศสิงคโปร์ เพื่อสนับสนุนให้ รมว.คลัง สิงคโปร์ใช้โอกาสนี้ในการเสนอตัวรับตำแหน่งเป็น ผู้อำนวยการไอเอ็มเอฟคนใหม่ เพราะมองว่า รมว.คลัง สิงคโปร์เป็นผู้ที่มีความรู้ความสามารถ และมีความเหมาะสม หากได้รับคัดเลือก ก็เชื่อว่าจะส่งผลดีต่อกลุ่มประเทศเอเชีย โดยเฉพาะอาเซียนอย่างไรก็ตาม เชื่อว่ากลุ่มประเทศในยุโรป คงไม่ยอมให้มีการเลือกผู้อำนวยการที่มาจากกลุ่มทวีปอื่น เพราะเชื่อว่าหากไม่ได้คนที่มาจากยุโรป การแก้ไขปัญหาเศรษฐกิจ หนี้สาธารณะของยุโรป อาจจะทำไม่ได้เต็มที่